En jy dink jóú baas is ondankbaar? – Bali Drome
Bali het werkerseende. Oral. Veral vroeg oggend kan die verkeer taamlik opgehou word. Want hulle kry voorkeur.
As dit jou eerste besoek aan die eiland is, wonder jy so by jou sigselwers waarheen hulle oppad is. En hoekom.
Oppad om hul daaglikse … goggas te verdien. Hulle steek ñ straat netjies in rye oor, en verdwyn die volgende oomblik in die ryslande. Soos wat hulle beweeg, vlieg die insekte en peste op en word hulle gulsig gevreet. Dus geen gifstowwe op die rys plantjies nie.
Met die geweiery, val hul mis op die lande, en is dit gratis bemesting.
As ñ eend het jy ook jou trots, en jy tree dikwels voor ñ gehoor op. Almal waardeer jou. Maar net tot op ñ punt.
Jy lig nie sommer jou kop omhoog en kyk rond nie. Want wat jy nie raaksien nie, gaan jou nie pla nie. Moeg gewerk stap jy later die dag weer saam met jou oppasser terug hok toe.
Net tot op ñ dag. Dis dan dat jy weet. Mevrou van die plaaslik eetplek stap saam, om die ‘slag’ ligter te maak. Een iets om aan vas te hou, jy gaan goed lyk op die bord.
En daar is reeds ñ beeldjie van jou opgerig, dié gaan vir oulaas geld vir jou baas inbring. Altyd iets om voor dankbaar te wees…dink jy.
Author travel460Posted on Januarie 31, 2017 November 3, 2017
9 thoughts on “En jy dink jóú baas is ondankbaar?”
Januarie 31, 2017 om 1:04 nm
Januarie 31, 2017 om 1:25 nm
Dis nou baie interessant,maar met ‘n groot skoot hartseer.Jy het dit so mooi geskryf.Ek eet nie eend nie!!
Januarie 31, 2017 om 1:26 nm
Januarie 31, 2017 om 1:44 nm
Sjoe dis nogal hartseer. En ja, ek eet ook nie eend nie.
Januarie 31, 2017 om 1:46 nm
Dis heerlik, en hul eiers! Dis blou/groen, en ons dink dit is blou gekook as dit opgedien word. Maar dis lekkerder as enige van ons gekookte hoender eiers. xx
Januarie 31, 2017 om 1:48 nm
O ek is ‘n ERGE fussy eater, ek visualiseer als wat ek in my mond indruk. As ek eend moet eet sien ek net die weird webbe van hul pote. as ek kalkoen moet eet sien ek net daai lelle. Ek eet rerig min goed. Selfs hoender eet ek NET die witvleis. Hehehehehe, lekker vol nonsens.
Januarie 31, 2017 om 3:15 nm
Januarie 31, 2017 om 8:19 nm
En die mooie meisies – is dit eendprinsesse uit ‘n plaaslike sprokie?
Februarie 4, 2017 om 4:15 nm
Baie interesant. Lyk my jy ken al alles van daardie eiland.
Vorige Previous post: Nee o genade!
Volgende Next post: As ek jou kon raakloop…